מושל הוואי

מושל הוואי (באנגלית: Governor of Hawaii; בהוואית: Ke Kiaʻaina o Hawaiʻi) הוא המושל וראש הרשות המבצעת של מדינת הוואי שבארצות הברית. המושל נבחר בבחירות ישירות וכלליות על ידי כל תושבי המדינה. המושל אחראי על אכיפת החוקים שמועברים בבית המחוקקים של הוואי ועל קיום פסיקות מערכת בתי המשפט של המדינה. המושל הוא גם המפקד העליון של הכוחות המזוינים של המדינה ובסמכותו לעשות שימוש בכוחות אלו כדי לאכוף חוקים, לדכא מרידות ואלימות ולהדוף פלישה. במקרה של היעדרות המושל מתחומי המדינה, או במקרה שנבצר ממנו למלא את סמכויותיו ואת תפקידיו, מכהן סגן המושל כמושל בפועל.

מושל הוואי הנוכחי הוא הדמוקרט ג'וש גרין, שהושבע לתפקידו ב-5 בדצמבר 2022. הוואי הייתה המדינה הראשונה בארצות הברית שבה כיהן מושל ממוצא אסיאתי, ג'ורג' אריושי, שכיהן שלוש תקופות כהונה רצופות בין השנים 1974–1986.

==דרישות התפקיד==
כהונת מושל הוואי מוגבלת לשתי תקופות כהונה של ארבע שנים כל אחת. השבעת המושל מתקיימת ביום שני הראשון של חודש דצמבר שלאחר הבחירות. תקופת הכהונה מסתיימת בצהרי היום ארבע שנים לאחר מכן. לא קיימת מגבלה על סך תקופות הכהונה שהמושל יכול לכהן בהן, אך מושל שכיהן שתי תקופות כהונה רצופות, חייב להמתין לפחות תקופת כהונה אחת לפני שיוכל להיבחר שוב, כלל שנקבע בחוקת הוואי ב-1978. הדרישות לתפקיד הן:
* על המועמד להיות בן 30 לפחות.
* עליו להיות תושב הוואי חמש שנים לכל הפחות לפני מועד הבחירות.
* נאסר עליו להחזיק בתפקידים או בעבודה אחרת בתשלום במשך תקופת כהונתו.

==סמכויות==
המושל וסגן המושל, שמאז 1964 מתמודדים יחדיו באותו פתק הצבעה, הם שני פקידי הממשל המדינתיים שנבחרים בבחירות. כל שאר פקידי הממשל, כמו התובע הכללי, מבקר המדינה וכו', ממונים על ידי המושל או על ידי בית המחוקקים.

יחסית למושלי מדינות אחרות בארצות הברית, סמכויות המושל רחבות. הסמכויות המנהליות ריכוזיות יותר בהשוואה לשאר המדינות, וסמכויות מועטות ניתנות למחוזות, ושלא כמו במדינות האחרות, לא קיימים מחוזות חינוך. בין שאר סמכויות המושל הוא מוסמך למנות את כל השופטים בכל הערכאות השיפוטיות במערכת המשפט של הוואי, זאת בכפוף לאישור הסנאט המדינתי.

במדינת הוואי לא קיימות משרות קבינט ומחלקות ממשלתיות קבועות. על פי החוק, למושל ניתנת הסמכות ליצור את תפקידי הקבינט ואת המחלקות הדרושות כל עוד המחלקה הממשלתית מורכבת מלא יותר מעשרים גופים וחברי קבינט. בסמכות המושל גם להעביר מתפקידם את חברי הקבינט על פי רצונו, למעט במקרה של התובע הכללי של הוואי, שהדחתו חייבת לעבור את אישור הסנאט המדינתי.

בסמכות המושל להטיל וטו על החוקים שהתקבלו בבית המחוקקים ולהעניק חנינות.

במקרה של התפנות משרת המושל, מושבע סגנו כמושל חדש, אם כי עד כה לא אירעה התרחשות כזאת.

==מעון רשמי==
וושינגטון פלייס, המעון הרשמי של מושל הוואי.
מעונו הרשמי של מושל הוואי הוא "וושינגטון פלייס" (Washington Place), מעון שבעבר היה אחד הארמונות המשניים של ליליואוקלאני, מלכת הוואי ושל בן זוגה, ג'ון אוון דומיניס. המעון ניצב מול הקפיטול המדינתי של האוואי, שבו נמצא משרד המושל וקיים מעבר תת-קרקעי המקשר בין שני האתרים העובר מתחת לרחוב ברטניה שבמרכז העיר הונולולו. כיאה להיסטוריה שלו כמעון מלכותי לשעבר, אירחו בו מושלי הוואי בני משפחות מלכותיות מרחבי העולם, כולל אליזבת השנייה, מלכת הממלכה המאוחדת, והירוהיטו ואקיהיטו, קיסרי יפן.

ב-2001 נבנה מעון חדש למושל בתחומי וושינגטון פלייס, לאחר שהמדינה החליטה להפוך את הארמון למוזיאון, רעיון שנתמך על ידי המושל בן קאייטנו ומשפחתו. בניית מעון חדש זה, "האלה קיה איינה", הושלמה ב-2002 וקייאטנו היה המושל הראשון שהתגורר בו בימים האחרונים לפני תום כהונתו. יורשתו בתפקיד, לינדה לינגל, הייתה המושלת הראשונה שהחלה את כהונתה במעון זה. על אף בניית מעון חדש זה, נותר וושינגטון פלייס כמעון רשמי של המושל ועדיין משמש לארוחות רשמיות ולאירועים רשמיים אחרים.

==היסטוריה==
ב-1898 סופחה הרפובליקה של הוואי על ידי ארצות הברית. ב-1900 היא אורגנה כטריטוריה. במשך שנות קיומה של הרפובליקה כיהן בה רק נשיא אחד, סנפורד דול, שבהמשך מונה כמושל הטריטוריה. 12 אישים כיהנו כמושלי , והם מונו על ידי נשיא ארצות הברית.

ב-21 באוגוסט 1959 התקבלה הוואי כמדינה בארצות הברית, ושטחה כולל את כל שטח הטריטוריה, למעט אטול פאלמירה. מאז כיהנו בה תשעה מושלים, שמונה גברים ואישה אחת. מבין שמונת המושלים שקדמו למושל הנוכחי, שניים נבחרו לשלוש תקופות כהונה, ארבע לשתי תקופות כהונה, ושני מושלים נבחרו לתקופת כהונה אחת. אף אחד מהמושלים לא נפטר בעת כהונתו או התפטר טרם סיומה. המושלים שמשך כהונותיהם היו הארוכים ביותר הם ג'ון ברנס, שכיהן בשנים 1962–1974, וג'ורג' אריושי, שכיהן בשנים 1974–1986, כל אחד מהם 12 שנים.

==רשימת מושלי הוואי==
{| class=wikitable
|-
! מס'
! תמונה
! שם 
! תחילת כהונה
! סיום כהונה
! colspan="2" | מפלגה
! בחירות
! סגן המושל
|-
| 1
 ויליאם קווין 
| 21 באוגוסט 1959
| 3 בדצמבר 1962
| style="background:#E81B23 |
| 
| 1959
| ג'יימס קילואה
|-
| 2
 ג'ון ברנס 
| 3 בדצמבר 1962
| 2 בדצמבר 1974
|style="background:#34AAE0" |
| 
| 1962 1966 1970
| ויליאם ריצ'רדסון תומאס גיל ג'ורג' אריושי
|-
| 3
 ג'ורג' אריושי 
| 2 בדצמבר 1974
| 1 בדצמבר 1986
|style="background:#34AAE0" |
| 
| 1974 1978 1982
| נלסון דוי ג'ין קינג ג'ון ואיהי השלישי
|-
| 4
 ג'ון ואיהי השלישי 
| 1 בדצמבר 1986
| 5 בדצמבר 1994
|style="background:#34AAE0" |
| 
| 1986 1990
| בן קאייטנו
|-
| 5
 בן קאייטנו 
| 5 בדצמבר 1994
| 2 בדצמבר 2002
|style="background:#34AAE0" |
| 
| 1994 1998
| מזי הירונו
|-
| 6
 לינדה לינגל 
| 2 בדצמבר 2002
| 6 בדצמבר 2010
| style="background:#E81B23 |
| 
| 2002 2006
| דיוק איונה
|-
| 7
 ניל אברקרומבי 
| 6 בדצמבר 2010
| 1 בדצמבר 2014
|style="background:#34AAE0" |
| 
| 2010
| בריאן שץ שאן צוצוי 
|-
| 8
 דייוויד איגה 
| 1 בדצמבר 2014
| 5 בדצמבר 2022
|style="background:#34AAE0" |
| 
| 2014 2018
| שאן סוצוי דאג צ'ין ג'וש גרין
|-
| 9
 ג'וש גרין 
| 5 בדצמבר 2022
| מכהן
|style="background:#34AAE0" |
| 
| 2022
| סילביה לוק
|}

==קישורים חיצוניים==

* 
* [https://web.archive.org/web/20101109184648/http://www.state.hi.us/lrb/con/ חוקת הוואי] 
* [https://www.nga.org/former-governors/hawaii/ רשימת מושלי הוואי וקורות חייהם] באתר אגודת המושלים הלאומית 

*